Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: A természet védelmérõl szóló 1996. évi LIII. törvénybõl
Paragraph Index: 645

A természet védelmérõl szóló 1996. évi LIII. törvénybõl fakadó jogalkotási kötelezettségek között kilenc kormányrendelet megalkotása is szerepel, melyek közül hat hatályba lépett, három még hiányzik. Utóbbiakból egy rendelet tervezete elkészült (tárcaközi egyeztetés alatt áll), kettõ pedig a szakmai elõkészítés fázisában van. A három hiányzó jogszabály közül kettõ kifejezetten gazdasági természetû. Kiemelendõ a természet védelmét szolgáló állami támogatásról, a természetvédelmi érdekbõl elrendelt mezõ- és erdõgazdasági korlátozásról, illetve a tilalom esetén fizetendõ kártalanításról tervezett jogszabály, melynek kihirdetése a tárcák érdekellentéte miatt késik. E rendelet elfogadása — különösen az EU-csatlakozás küszöbén — tovább már nem halasztható. A Tvt. húsz jogszabályi helyen ad felhatalmazást miniszteri rendelet megjelentetésére. Az elmúlt idõszakban összesen 9 végrehajtási szabályokat tartalmazó miniszteri rendelet, illetve 44 védetté és 9 erdõrezervátummá nyilvánító miniszteri rendelet (öszszesen 62) lépett hatályba. Öt, a Tvt.-ben elõírt feladat végrehajtására még nem született meg a jogszabály. Ezek készültsége különbözõ állapotban van, a szakmai elõkészítéstõl a tárcaegyeztetésig. A Tvt.-bõl adódó kötelezettségek alapján öt témakörben szükséges együttes miniszteri rendeletet alkotni — ezek közül három hatályba lépett. A hiányzó rendeletek közül a természeti területek jegyzékének kihirdetésérõl szóló KvVM—FVM rendelet megjelentetésének feltétele a tárcák közötti szakmai összhang megteremtése. (A megjelent és a hiányzó jogszabályok jegyzékét a melléklet tartalmazza.) Számos olyan kötelezettség is van, ahol a feladat nem kimondottan jogszabályalkotást jelent. Több esetben jegyzékek közreadása szükséges, melyek leggyakrabban miniszteri tájékoztatóként jelennek meg. A kötelezõ tárcaegyeztetések következtében ezeknél is hasonló nehézségekkel kell számolni, mint egy „szabályszerû” rendelet elfogadása során (például lápok, szikes tavak, kunhalmok, földvárak jegyzékei). Az EU-csatlakozásból és a természetvédelmi jogrend korszerûsítésébõl adódóan további jogszabályok kerültek elfogadásra (állatvédelem, állatkerti elhelyezések, az EU fajlistáinak kihirdetése stb.). Kiemelt cél, hogy az immár hat éve hatályba lépett Tvt. összes végrehajtási rendelete elkészüljön a 2003—2008-as idõszakban. 5.3.2. A védett és nem védett természeti területek kijelölése 5.3.2.1. A védetté nyilvánítási eljárások Jelenleg Magyarország területének 9,2%-a egyedi jogszabállyal védett természeti terület. A védett természeti területek száma és kiterjedése növekedett, ha nem is a kívánt mértékben. A védetté nyilvánítási eljárások 1998—1999. évi megtorpanása ellenére az 1997-ben nyilvántartott, országos és helyi jelentõségû, egyedi jogszabállyal védett természeti területek kiterjedéséhez képest a növekedés mintegy 70 000 hektár. A védett természeti területek száma és kiterjedése az elvártnál kisebb mértékben növekedett, a 2002-re célként kitûzött 10%-os arányt nem éri el, fõleg a fokozottan védett besorolású területek aránya kedvezõtlenül alacsony. Ennek oka több fontos tényezõre vezethetõ vissza, mint például az egyre nehezebbé váló egyeztetési eljárásokra, a terület védetté nyilvánításához feltételként szabott természetvédelmi kezelési tervek elkészítésében való elmaradásra, az aktuális ingatlan-nyilvántartási adatok beszerezhetõségének nehézségére, továbbá a védetté nyilvánításhoz kötõdõ tiltásokra, a korlátozások ellensúlyozására hivatott jogi és közgazdasági szabályozók hiányára, a tulajdonosok ellenállására, az EU-csatlakozással remélt földárnövekedés miatti kivárásra stb. Természetvédelmi kategória Száma (db) Terület (ha) Ebbõl fokozottan védett (ha) Nemzeti parkok 407 445 440 800 484 883 67 489 76 700 79 821 Tájvédelmi körzetek 319 830 349 200 309 817 30 396 31 500 28 608 Országos jelentõségû természetvédelmi területek 25 403 25 800 25 927 1 338 1 300 1 317 Országos jelentõségû természeti emlék — — — — — — Országos jelentõségû, egyedi jogszabállyal védett természeti területek összesen 752 678 815 800 820 627 99 223 109 500 109 746 Helyi jelentõségû védett természeti területek 1 067 1 210 1 225 35 800 33 900 36 700 — — — Védett természeti terület mindösszesen* 1 250 1 398 1 414 788 478 849 700 857 327 99 223 109 500 109 746 * A táblázatban nem szerepelnek az ex lege védett természeti területek, melyek felmérése még nem fejezõdött be teljes körûen. A pontos területi adatok az ex lege védett területeket tartalmazó helyrajzi számok megosztása után állnak rendelkezésre. A becsült adatok szerint ezekkel a védett természeti területek aránya jelenleg körülbelül 9,9%. 2003/142. szám A védett természeti területekre vonatkozó természetvédelmi birtokügyi és a földhivatali ingatlan-nyilvántartási adategyezõség még nem megfelelõ. A védett természeti területek digitális földhivatali térképei nem állnak rendelkezésre, a természetvédelmi szerveknek nincs megfelelõ — „online” — kapcsolata a földhivatalokkal. A jövõbeni korszerû és gyors ügyintézés, a kezelési tervek készítése és megvalósítása elengedhetetlenné teszi, hogy kormányzati szintû megoldás szülessen az egész országra kiterjedõ digitalizált ingatlan-nyilvántartás kialakítására és alkalmazására. A digitális nyilvántartási térképek elõállítását biztosító nemzeti kataszteri program felgyorsítása országos érdek, ezért meg kell teremteni a megvalósítás anyagi feltételeit. A természetvédelmi, tájvédelmi tevékenység gyakorlatilag az ország egész területét érinti, így a közigazgatási feladatok végrehajtásának alapjául szolgáló digitális földmérési térképek hiánya megnehezíti a természetvédelmi hatósági munkát. 5.3.2.2. Az ex lege védett lápok és szikes tavak kijelölése 2002 februárjában jelent meg a lápok és szikes tavak jegyzékét tartalmazó két környezetvédelmi minisztériumi tájékoztató, a 8005/2001. (MK 156.) KöM tájékoztató és a 8006/2001. (MK 156.) KöM tájékoztató. A tájékoztatókat az érdekérvényesítés hosszú folyamata miatt — beleértve az ingatlan-nyilvántartási és azonosítási problémákat is — csak jelentõs késéssel hirdették ki. Az „ex lege”-védelem új jogi megoldása — melyet e különlegesen veszélyeztetett élõhelyek védelme indokol — komoly társadalmi feszültséget okozott, melynek feloldása a 2003—2008-as idõszak feladata. 5.3.2.3. A területi védelem különleges kategóriái A nemzeti parkok övezeti beosztása

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes